**Matricea**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricea

...

Motto: ” Acum, vedem ca într-o oglindă,

în chip întunecos, dar atunci, vom vedea faţă în faţă.

Acum, cunosc în parte, dar atunci, voi cunoaşte deplin,

aşa cum am fost şi eu cunoscut pe deplin”.(Corinteni13:12)

...

De câte ori aleg în viață, crezând că singur am ales,

Alte numeroase drumuri în jurul meu parcă se țes.

Și orice ușă aș deschide spre oriunde-ar duce ea,

Îmi deschide-o altă cale, o altă viață ce se vrea!

...

Și tot așa, din ușă-n ușă, întâmplările-mi se țes,

Ca o plasă ce m-așteptă, crezând că eu am de ales!

Și astfel mă poartă viața pas cu pas, până la moarte,

Prizonier într-o matrice numită fatalitate!

Așa se și desfășoară întreg drumul vieții mele,

Uși ce le deschid întruna, din încăpere-n încăpere.

Scrie pe fiecare ușă ce poate fi dincolo de ea

Și un ghes mă tot îndeamnă să deschid, că-i voia mea!

Iar de câte ori fac pasul crezând că eu am de ales,

Ca o pânză de păianjen, alte încăperi se țes.

Și viața atunci să fie, a minții mele-nchipuire,

O ciclopică matrice făcută-ntr-un laborator

Unde însuși demiurgul, sub atenta sa privire,

Creează realitatea, program pe un calculator?

...

O entitate virtuală, mă simt eu adeseori

Și mai știu că orice ușă pe care-aleg să o deschid,

Îmi oferă varianta altei vieți cu-a ei erori,

Ca într-o matrice-n care sunt convins că eu decid!

...

Așa ne petrecem viața, deschizând uși după uși,

Dirijați din invizibil, ca-ntr-un teatru de păpuși,

Iar ce vedem în fața noastră este-a minții-nchipuire,

Programați de-un demiurg, sub atenta lui privire!

...

Poate că răsplata noastră după viața virtuală,

Este moartea, ca trezire în existența cea reală!

Dar nici atunci nu pot fi sigur că voi avea de ales,

Că și-atunci, în veșnicie, alte și-alte vieți se țes

Și nu va putea vreodată nicio minte să cuprindă

Adevărul din adâncul unei oglinzi într-o oglindă!

...

Poate că privind oglinda noi vedem un Paradis,

Dincolo de care totuși se cască-un nesfârșit abis!

Dar sigur va veni o zi, când cortina va să pice

Și atunci vom reuși să evadăm de sub matrice!